Sergio kaj Sergei

Sergio kaj Sergei () estas kuba drama filmo reĝisorita de Ernesto Daranas. Ĝi estis elektita la kuba reprezentfilmo dum la 91a Oskar-premioj de 2018 por konkurenci kiel la plej bona alilingva filmo. Je la fino ne aperis en la listo de kandidatoj de la akademio en oktobro 2018. La filmo temas pri Sergio (Tomás Cao) kuba profesoro pri marksismo, Sergei (Héctor Noas) sovetia kosmonaŭto kaj Peter (Ron Perlman) usona verkisto; ili ĉiuj estas radioamatoroj, kiuj kundividas la saman ŝatokupon nome amatora radio, kiu ebligas komunikiĝi pere de radioaparatoj. La filmo okazas kadre de la disigo de Sovetunio kaj ekkrizo en Kubo.

 Intrigo 

Jaro 1991, Sovetunio disiĝas kaj Kubo estas en granda ekonomia krizo. Sergio estas radioamatoro kaj profesoro pri marksismo, li ne scias kion fari por reorientigi sian vivon. Aliflanke Sergéi estas sovetunia kosmonaŭto, li troviĝas preskaŭ forgesita en la orbitstacio MIR, kiu paneas. Sergio kaj Sergéi komunikiĝas ĉefe en la rusa ĉar la kubano studis antaŭ multaj jaroj en Sovetunio. Tio kaŭzas amikecon kaj helpos ilin alfronti la ŝanĝojn, kiuj okazas en siaj landoj. Kiel parto de la historio aperas Peter, kiu estas amiko de Sergio kaj ofte parolas inter si pere de sendriceviloj. Li estas usona radioamatoro kaj kritikanto de la usona NASA kaj ties programo, ili estas ligitaj pro amikeco inter la patro de Sergio, kiu antaŭ multaj jaroj komunikiĝis kun la usonano telegrafie.

 Akcepto 
La filmo havis profiton de $23 268 dolarojn. Laŭ la retejo Rotten Tomatoes ĝi ricevis ĝeneralan aprobon de 80% surbaze de 5 opinioj de kritikistoj. Ĝi estis la plej populara filmo dum la Internacia Kuba Kinfestivalo de Havano laŭ la voĉdono de la publiko kaj la plej populara filmo el la 30a Tulusa Latinamerika Kinfestivalo.

 Referencoj 

 Eksteraj ligiloj 

  () ()




 Sergio and Sergei ĉe Box Office Mojo

Kategorio:Kubaj filmoj
Kategorio:Filmoj aperintaj en 2010
Kategorio:Hispanlingvaj filmoj
Kategorio:Kubaj dramaj filmoj
Kategorio:Filmoj pri amatora radio